OpenLLM-France/wikimedia huggingface dataset:
# Casal a la plaça de la Constitució, 1 (Llardecans)

El Casal a la plaça de la Constitució, 1 és una obra de Llardecans (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres interessant pel dibuix que li resta sobre la pedra clau de l'arc de l'entrada. És una pedra quadrangular, que possiblement procedia de la casa anterior, i ha estat buidada fent un motiu vegetal entre un arc de mig punt amb columnes. És una mostra d'art popular. La façana és pura i molt senzilla i s'han retocat la cornisa i el portal dovellat de l'entrada.

## Referències

* ↑ «Casal a la plaça de la Constitució, 1». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Marianne Beth

Marianne Beth (6 de març de 1889, Viena-19 d'agost de 1984, Nova York) va ser una advocada i feminista austrojueva. El 1921 es va convertir en la primera dona austríaca a doctorar-se en dret.

## Life

Va néixer amb el nom de Marianne Weisl en una família burgesa vienesa. El seu pare era advocat. El 1906 es va casar amb el teòleg berlinès Karl Beth i es va convertir del judaisme al protestantisme.
El 1908 decideix que vol estudiar dret, però no es permetia a les dones d'aquella època entrar a la Facultat de Dret de Viena. Així que primer va estudiar orientalisme; obtingué el doctorat sobre llengües orientals. El 1919 es van canviar les regles que li permeten inscriure's a la Facultat de Dret. El 1921 es va convertir en la primera doctora en dret a la Facultat jurídica de Viena. A partir de 1928 va treballar com a advocada.
Va escriure sovint sobre temes de dones i va ser autora d'un manual legal, El dret de les dones, de 1931. Va ser cofundadora de l'Organització Austríaca de Dones.
Quan l'Alemanya nazi es va annexar Àustria el 1938 (Anschluss), el seu nom va ser eliminat del registre d'advocats i Beth i el seu espòs van emigrar als Estats Units. De 1939 a 1942, va ensenyar sociologia al Reed College, a Portland, Oregon.

## Referències

* ↑ «Dr. jur. et phil. Marianne Beth». [Consulta: 24 octubre 2016].
* ↑ Albisetti, James C., "Portia Ante Portas: Women and the Legal Profession in Europe, ca. 1870-1925," Journal of Social History, Vol. 33, No. 4 (Summer, 2000), pp. 825-857
* ↑ Belzen, Jacob A., "A Political End to a Pioneering Career: Marianne Beth and the Psychology of Religion," Religions 2011, 2, pp.247-263.

## Enllaços externs

* Marianne Beth at the Brooklyn Museum Dinner Party database of notable women. Accessed March 2009.
* Österreichische Soziologinnen und Soziologen im Exil 1933 bis 1945 In German Accessed March 2009.
* Marianne Beth entry at the Knowledgebase Adult Education The online knowledge platform for topics relevant to the theory and practice of adult education in Austria. Accessed March 2009 Original German.
# Fabiola Meco Tébar

Fabiola Meco Tébar (Albacete, 9 d'abril de 1971) és una advocada i política valenciana, diputada a les Corts Valencianes en la IX legislatura.
Llicenciada en dret per la Universitat de València el 2002, és advocada en exercici des de 2004 i professora de dret civil des de 2006. Ha estat membre del comitè d'empresa de CEU-San Pablo. Especialitzada en règim jurídic de fundacions i associacions sense ànim de lucre. Des de 2003 és gerenta de la Fundació CEPS (Centro de Estudios Políticos y Sociales).
Militant de Podem, n'és membre del Consell Ciutadà Autonòmic i diputada per València a les eleccions a les Corts Valencianes de 2015.

## Referències

* ↑ Web de la Universitat de València
* ↑ Web de la Fundació CEPS
* ↑ «Fitxa de les Corts Valencianes». Arxivat de l'original el 2016-03-04. [Consulta: 17 setembre 2015].
# Palau municipal de Cabanes

El Palau Municipal de Cabanes, és un palau gòtic del segle xv del qual només es conserva la façana principal, que presenta una finestra de tres arcs.
Es troba a la localitat de Cabanes, a la comarca de la Plana Alta. I actualment en ell s'ubica l'Ajuntament de la localitat.

## Història

Cabanes va adquirir una gran rellevància en l'època romana, constituint un important nucli de romanització. Més tard, durant l'ocupació de la zona pels musulmans, el nucli poblacional existent es va convertir en una alqueria dependent del castell de Miravet. El Cid va prendre aquestes terres als musulmans l'any 1091, i va aconseguir mantenir-la sota domini cristià fins a l'any 1103. Aquestes terres no van tornar a ser cristianes fins a 1243, però amb anterioritat, Jaume I d'Aragó, va donar les terres l'any 1233 al Bisbe de Tortosa, on Ponç de Torrella, per l'ajuda aportada al monarca en la reconquesta de terres valencianes. Va ser do Ponç de Torrella qui va concedir carta de poblament, i el Bisbat de Tortosa va mantenir el senyoriu fins al segle xix.

## Descripció

El palau municipal de Cabanes (que actualment està ubicat a la Plaça de l'Església, i l'arcada es troba sobre el carrer Sant Mateu.) va ser construït al segle xv, i en ell destaquen els seus finestrals trilobulats d'estil gòtic i els arcs del porxo i del pati interior. Tot i això, hi ha autors que consideren l'edifici d'estil mudèjar.
Durant la guerra civil del 36, va patir un bombardeig que va destruir la façana que donava al carrer Sant Vicent, que va ser reconstruïda més tard el 1940 en acabar la guerra.
També l'interior s'ha vist afectat per l'esdevenir del temps, tot i que es va tractar de restaurar tal com va haver de ser el 1981.
A l'edifici es trobava la presó d'homes (sota l'arcada característica de l'edifici) i la presó de dones (a l'interior de la llotja que està sota el mateix palau).

## Referències

* ↑ «Inventari General del Patrimoni Cultural Valencià».
* 1 2 3 http://www.monumentalnet.org/comunidad_valenciana/castellon_castello/cabanes/cabanes/palacio_municipal_de_cabanes.php Arxivat 2014-05-08 a Wayback Machine.
* ↑ http://www.cult.gva.es/dgpa/bics/Detalles_bics.asp?IdInmueble=1468
* 1 2 3 4 http://www.cabanes.es/ca/content/lajuntament Arxivat 2014-05-05 a Wayback Machine.
* 1 2 http://www.repetidor.es/cabanes-monumentos/ Arxivat 2014-05-08 a Wayback Machine.
# HD 93083 b

HD 93083 b és un planeta extrasolar que orbita a l'estrella HD 93083 en la constel·lació de la Màquina Pneumàtica. És probablement menys massiu que Júpiter (té 0,37 de la seva massa), no obstant això, solament la seva massa mínima és coneguda. La distància mitjana del planeta a HD 93083 és de 0,477 ua, aproximadament la meitat de la distància de la Terra al Sol. La seva òrbita és una mica excèntrica (0,14).
El període orbital d'HD 93083 b és aproximadament de 143,58 dies (0,3931 anys).

## Referències

* 1 2 Michel Mayor «The HARPS search for southern extra-solar planets. III. Three Saturn-mass planets around HD 93083, HD 101930 and HD 102117» (en anglès). Astronomy and Astrophysics, 3, 30-06-2005, pàg. 1121–1126. DOI: 10.1051/0004-6361:20052864.
* 1 2 3 Michel Mayor «The HARPS search for southern extra-solar planets. III. Three Saturn-mass planets around HD 93083, HD 101930 and HD 102117» (en anglès). Astronomy and Astrophysics, 3, 30-06-2005, pàg. 1121–1126. DOI: 10.1051/0004-6361:20052864.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
# Génocidaires

Génocidaires (pronunciació francesa: ​, "aquells que cometen genocidi") és un terme en francès que fa referència als culpables de la massacre de 1994 coneguda com a genocidi de Ruanda, en què gairebé un milió de ruandesos, majoritàriament Tutsis, van ser assassinats pels seus veïns Hutus. En les seqüeles del genocidi, els culpables d'organitzar i liderar el genocidi van anar a judici en el Tribunal Penal Internacional per a Ruanda. Els culpables de participar en crims més lleus, i els que es van aprofitar de l'expropiació de propietats dels tutsi, etc.— van ser jutjats en al Tribunal gacaca.
El terme és usat també de manera més genèrica per referir-se a qualsevol perpetrador d'un genocidi.

## Vegeu també

* Interahamwe

## Notes i referències

* ↑ International Criminal Tribunal for Rwanda.
* ↑ L'historiador anglès David Cesarani, per exemple, va usar aquest terme en el context de l'Holocaust; vegeu Eichmann: His Life and Crimes (Londres: Heinemann, 2004), p. 98, 357.
# Marianne Aasen

Marianne Aasen (Bergen, 21 de febrer de 1967) és una politòloga i política noruega, militant del Partit Laborista.
Aasen va néixer el 21 de febrer de 1967 a Bergen, però va créixer a la també localitat noruega de Moss. L'any 1993 va graduar-se amb un cand.polit. de la Universitat d'Oslo. Va treballar com a periodista al diari Arbeiderbladet entre 1991 i 1993, i a l'agència de notícies Avisenes Nyhetsbyrå entre 1993 i 1995. Posteriorment va ser directora d'informació de Moviment Europeu a Noruega entre 1998 i 2000.
En el seu partit va treballar com a assessora política del grup parlamentari del Partit Laboralista de 1995 a 1996 i 2001 a 2005. Entre 2000 i 2001, durant el primer gabinet Stoltenberg, va ser assessora política del Ministeri de Govern Local i Desenvolupament Regional. Aasen mai ostentà un càrrec polític a nivell local, però va presidir la delegació de partit a Asker entre 2003 i 2004. L'any 2005 va ser escollida com a diputada del Parlament noruec per la circumscripció d'Akershus.
Durant dotze anys va estar casada amb Simen Agdestein, un Gran Mestre Internacional d'escacs i ex-futbolista internacional noruec. La parella va tenir dos nens, però es va separar l'any 2008.

## Referències

* 1 2 «Aasen, Marianne (1967-)» (en noruec bökmal). Stortinget.no. [Consulta: 9 octubre 2019].
* ↑ Ekker, Bjørn «Skilles etter 12 års ekteskap». Se og Hør, 09-09-2008 [Consulta: 30 setembre 2008]. Arxivat 2008-10-13 a Wayback Machine. «Còpia arxivada». Arxivat de l'original el 2008-10-13. [Consulta: 8 octubre 2019].

## Enllaços externs

* Stortinget.no - Marianne Aasen (noruec)
* Votacions de Marianne Aasens a Stortinget des de 2009 Arxivat 2015-09-27 a Wayback Machine. (noruec)
# Eufaula (Oklahoma)

Eufaula és una ciutat dels Estats Units a l'estat d'Oklahoma. Segons el cens del 2000 tenia 2.639 habitants.

## Demografia

Segons el cens del 2000, Eufaula tenia 2.639 habitants, 1.150 habitatges, i 663 famílies. La densitat de població era de 153,7 habitants per km².
Dels 1.150 habitatges en un 21,3% hi vivien nens de menys de 18 anys, en un 41,1% hi vivien parelles casades, en un 13,3% dones solteres, i en un 42,3% no eren unitats familiars. En el 38,4% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,85.
Per edats la població es repartia de la següent manera: un 20,8% tenia menys de 18 anys, un 6,7% entre 18 i 24, un 20% entre 25 i 44, un 23,2% de 45 a 60 i un 29,2% 65 anys o més.
L'edat mediana era de 47 anys. Per cada 100 dones de 18 o més anys hi havia 75,8 homes.
La renda mediana per habitatge era de 20.547 $ i la renda mediana per família de 28.871 $. Els homes tenien una renda mediana de 25.673 $ mentre que les dones 19.405 $. La renda per capita de la població era de 15.521 $. Entorn del 20,9% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eufaula». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Eufaula». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Parkston

Parkston és una població dels Estats Units a l'estat de Dakota del Sud. Segons el cens del 2000 tenia 1.674 habitants.

## Demografia

Segons el cens del 2000, Parkston tenia 1.674 habitants, 699 habitatges, i 448 famílies. La densitat de població era de 710,3 habitants per km².
Dels 699 habitatges en un 25,2% hi vivien nens de menys de 18 anys, en un 56,8% hi vivien parelles casades, en un 4,7% dones solteres, i en un 35,8% no eren unitats familiars. En el 33,9% dels habitatges hi vivien persones soles el 23,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,4% tenia menys de 18 anys, un 5,4% entre 18 i 24, un 21,1% entre 25 i 44, un 17,9% de 45 a 60 i un 32,1% 65 anys o més.
L'edat mediana era de 45 anys. Per cada 100 dones de 18 o més anys hi havia 83,1 homes.
La renda mediana per habitatge era de 29.662 $ i la renda mediana per família de 39.688 $. Els homes tenien una renda mediana de 29.063 $ mentre que les dones 17.500 $. La renda per capita de la població era de 15.260 $. Entorn del 3,3% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parkston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Parkston». American Fact Finder. Oficina del Cens dels Estats Units, 12-01-2010.
# Papa Esteve VIII

Papa Esteve VIII (llatí: Stephanus VIII) (Roma, segle X - Roma, octubre 942) va ser Papa de l'Església catòlica del 939 al 942.
Va ser escollit papa, igual que el seu predecessor, per disposició del príncep i senador romà Alberic II de Túsculum, que com la seva mare Marozia va sotmetre durant dècades els papes escollits sota el seu mandat.
Durant el seu pontificat, en 940, va intervenir en l'enfrontament que tenia lloc a França entre el comte Hug de París i el rei Lluís IV d'Ultramar, aliant-se amb el darrer i amenaçant d'excomunicar als francesos i borgonyesos que ni li prestessin obediència.
Segons certes fonts poc fiables hauria estat objecte d'una conspiració, en el curs de la qual li haurien tallat el nas.
Va morir l'octubre del 942.
# Hazlehurst (Mississipi)

Hazlehurst és una població dels Estats Units a l'estat de Mississipi. Segons el cens del 2000 tenia 4.400 habitants.

## Demografia

Segons el cens del 2000, Hazlehurst tenia 4.400 habitants, 1.594 habitatges, i 1.131 famílies. La densitat de població era de 387,9 habitants per km².
Dels 1.594 habitatges en un 34,3% hi vivien nens de menys de 18 anys, en un 36,5% hi vivien parelles casades, en un 28% dones solteres, i en un 29% no eren unitats familiars. En el 26,6% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,2.
Per edats la població es repartia de la següent manera: un 28,1% tenia menys de 18 anys, un 10,4% entre 18 i 24, un 25,6% entre 25 i 44, un 19,9% de 45 a 60 i un 16% 65 anys o més.
L'edat mediana era de 35 anys. Per cada 100 dones de 18 o més anys hi havia 76,3 homes.
La renda mediana per habitatge era de 25.008 $ i la renda mediana per família de 26.081 $. Els homes tenien una renda mediana de 27.066 $ mentre que les dones 19.475 $. La renda per capita de la població era d'11.839 $. Entorn del 24% de les famílies i el 26,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hazlehurst». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Hazlehurst». American Fact Finder. Oficina del Cens dels Estats Units, 12-01-2010.
# Tenir-ne o no

Tenir-ne o no (títol original en anglès To Have and Have Not) és una pel·lícula de cinema negre dirigida l'any 1944 per Howard Hawks i protagonitzada per Humphrey Bogart i Lauren Bacall.

## Argument

Harry Morgan i el seu company Eddie són a l'illa de Martinica, esperant que un vaixell disponible els contracti. La guerra (II Guerra Mundial) està enfonsant el seu mitjà de vida, per la qual cosa es veuen obligats a fer un treball per a la resistència.

## Repartiment

* Humphrey Bogart com Harry 'Steve' Morgan
* Walter Brennan com Eddie
* Lauren Bacall com Marie 'Slim' Browning
* Dolores Moran com Madame Hellene de Bursac
* Hoagy Carmichael com Cricket
* Sheldon Leonard com el Sr. Coyo
* Walter Szurovy com Paul de Bursac
* Marcel Dalio com Gerard
* Walter Sande com Johnson
* Dan Seymour com el Capità M. Renard
* Aldo Nadi com el guardaespatlles de Renard

## Referències

* ↑ Títol en català a Ésadir.cat
* ↑ «To Have and Have Not». The New York Times.
# Mas dels Quarts

El Mas dels Quarts és un mas situat al municipi de Perafort, a la comarca catalana del Tarragonès. S'hi troba un jaciment arqueològic que data del neolític antic postcardial i el bronze mitja fins a la fi del baix imperi romà.

## Referències

* ↑ «Mas dels Quarts». Gran Enciclopèdia Catalana. Barcelona: Grup Enciclopèdia Catalana.
* ↑ «Guía Histórico-Arqueológica de las Ciudades Patrimonio de la Humanidad de España» (en castellà). Patrimonio I. Arxivat de l'original el 2020-09-21. [Consulta: 31 agost 2020].
* ↑ «Mas dels Quarts». Cercador Inventari del Patrimoni Arqueològic. Generalitat de Catalunya. [Consulta: 31 agost 2020].
# Faut pas rêver

Faut pas rêver és un programa de televisió francès sota format de reportatges creat l'any 1990, emès al canal públic France 3 i presentat per Philippe Gougler des del 2014. L'objectiu del programa és difondre la cultura de cada país o indret en el qual la presentadora viatja a través, precisament, de viatges. En el reportatge, d'unes 2 hores aproximadament, s'intenta cobrir tots els aspectes de la cultura del lloc visitat. El programa s'emet exclusivament en francès.
Fou presentat per Marc Bessou i Valérie Maurice l'any 1990. Després va passar a càrrec de Sylvain Augier del 1990 al 1999, després a Laurent Bignolas del 1999 al 2009, a la Patricia Loison del 2010 al 2011, a la Tania Young del 2011 al 2014, i finalment al Philippe Gougler des des de 2014. La producció es fa a càrrec de XL Productions i Bonn Pioche des del 2005.

## Referències

* ↑ (francès) France 3, Faut pas rêver, Biographies Arxivat 2016-01-12 a Wayback Machine.

## Enllaços externs

* Faut pas rêver - Lloc web oficial
# Parkway

Parkway és una població dels Estats Units a l'estat de Missouri. Segons el cens del 2000 tenia 280 habitants.

## Demografia

Segons el cens del 2000, Parkway tenia 280 habitants, 111 habitatges, i 83 famílies. La densitat de població era de 348,7 habitants per km².
Dels 111 habitatges en un 36% hi vivien nens de menys de 18 anys, en un 61,3% hi vivien parelles casades, en un 8,1% dones solteres, i en un 25,2% no eren unitats familiars. En el 20,7% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,8% tenia menys de 18 anys, un 6,4% entre 18 i 24, un 26,8% entre 25 i 44, un 21,4% de 45 a 60 i un 18,6% 65 anys o més.
L'edat mediana era de 37 anys. Per cada 100 dones de 18 o més anys hi havia 93,4 homes.
La renda mediana per habitatge era de 28.929 $ i la renda mediana per família de 35.357 $. Els homes tenien una renda mediana de 31.172 $ mentre que les dones 20.804 $. La renda per capita de la població era de 16.535 $. Entorn del 2,2% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parkway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Parkway». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Paget Brewster

Paget Brewster (Concord, Massachusetts, 10 de març de 1969) és una actriu estatunidenca de teatre, cinema i televisió, i cantant. És coneguda pel seu paper d'Emily Prentiss a la sèrie Criminal Minds. La seva filmografia principal inclou títols com Les aventures de Rocky i Bullwinkle (2000), The Specials (2000), Eulogy (2004), L'home de la casa (Man of the House) (2005), Unaccompanied Minors (2006) i Batman: The Dark Knight Returns (2012). També ha treballat a les sèries de televisió Friends (1997-1998), American Dad! (2005-2011), Criminal Minds (2006-2012) i Law & Order: Special Victims Unit (2007, 2012), entre d'altres.
# Himantopus

Himantopus és un gènere d'ocells limícoles i camallargs de la família dels recurviròstrids (Recurvirostridae). Als Països Catalans habita una de les espècies, el camallarga, nom que es fa extensiu a la resta d'espècies d'aquest gènere i del proper Cladorhynchus.
El bec, de color negre, és llarg, recte i fi, i les potes, de color rosa viu, són extraordinàriament llargues i en vol pengen darrere del cos. Les diferents espècies habiten en aiguamolls i llacs salins de tots els continents. Algunes poblacions fan grans migracions.
Els colors del plomatge de les diferents espècies són el blanc i el negre, en diferents proporcions. Presenten una membrana interdigital poc desenvolupada entre els dits anteriors. S'alimenten d'invertebrats i petits vertebrats que agafen amb el bec, de prop de la superfície de l'aigua.
Crien en colònies de 20 – 40 parelles, on coven ambdós pares. Són molt territorials i defenen el territori de manera molt sorollosa.

## Taxonomia

S'han classificat en dues espècies, mentre altres classificacions han descrit 5 espècies:
* camallarga comú (Himantopus himantopus).
* camallarga negre (Himantopus novaezelandiae).

## Referències

* 1 2 Enciclopèdia de las Aves. Pàgines 172 - 174. Ediciones Orbis, S.A., Barcelona, 1986. ISBN 84-7634-548-8
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
* ↑ Classificació dels caradriformes a ZOONOMEN Rev. 3-9-2010